Diari Oficial de la Generalitat Valenciana


Sumari del DOGV 2854, del 23-10-1996 (1996/839627)

RESOLUCIÓ de 10 de juny de 1996, del director general de Justícia de la Conselleria de Presidència, por la qual s'acorda inscriure en el Registre de Fundacions de la Comunitat Valenciana la Fundació Cultura, Belles Arts i Ciències.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839627


Data del document
:   10-06-1996

Organisme emissor
:   Conselleria de Presidència

Tipus de document
:   Resolució

RESOLUCIó de 10 de juny de 1996, del director general de Justícia de la Conselleria de Presidència, por la qual s'acorda inscriure en el Registre de Fundacions de la Comunitat Valenciana la Fundació Cultura, Belles Arts i Ciències.   
Vist l'expedient iniciat a instàncies del Sr. Juan-José Pachés Perepérez, en qualitat de president de la Fundació de referència, i en base als següents  
Fets  
Primer  
Per escriptura pública de data 13 de maig de 1996, atorgada davant el notari del Col·legi de València, el Sr. Joaquín Borrell García, amb el número 1841 de protocol, rectificada mitjançant diligència d'esmena d'aquesta data, autoritzada per l'esmentat notari, compareixen el Sr. Juan José Pachés Perepérez, la Sra. Isabel Sides Galán, Sra. Erica Pachés Cortés i Sra. María del Carmen Pachés Cortés, intervenen en el seu nom i dret i manifesten la voluntat expressa dels compareixents esmentats de constituir una fundació amb la denominació de Fundació Cultura, Belles Arts i Ciències.  
Segon  
L'objecte i la finalitat de la Fundació, segons l'article 5 dels estatuts, consisteix en la gestió i distribució de fons artístics, en l'organització de certàmens, cursos, seminaris, conferències, en la realització de tot tipus d'activitats culturals i la convocatòria d'ajudes, beques i subvencions, amb destinació principal a persones econòmicament necessitades que tinguen interès en l'estudi de les arts i ciències.  
Tercer  
Són beneficiaris potencials de la Fundació les persones d'escassos recursos econòmics que se senten especialment atretes per l'art o la història i manquen de recursos econòmics suficients per a costejar-se estudis en aquest camp, i també les persones dedicades o que puguen dedicar-se a la investigació científica en els àmbits de la medicina i l'elaboració de medicaments i alimentació.  
Quart  
La dotació inicial prevista en l'apartat I de l'Acta fundacional està constituïda per diners en metàl·lic en la quantitat de tres milions de pessetes (3.000.000 PTA), aportada per parts iguals pels fundadors i ingressada a nom de la Fundació en l'entitat bancària Caixa Rural de València, S. Coop. de Crèdit, tal i com s'acredita mitjançant el certificat de l'esmentada entitat, incorporada a l'expedient.  
Cinquè  
Segons l'article 7 dels estatuts fundacionals i el punt II de l'acta fundacional, rectificat per la diligència d'esmena susdita, el patronat és l'òrgan de govern, representació i administració de la Fundació, que executarà les funcions que li correspon amb subjecció a allò disposat en l'ordenament jurídic i en els estatuts.  
Es composarà de quatre integrants, que exerciran el seu càrrec per temps indefinit, llevat la renúncia al càrrec o impossibilitat d'exercir-lo, que haurà de ser apreciada per la majoria absoluta de la resta de membres del patronat. També cessaran els patrons en els supòsits previstos legalment.  
Les vacants que es produesquen al si del patronat seran cobertes, amb el mateix caràcter, per acord d'aquest adoptat per majoria ordinària. Tant les vacants com els nous nomenaments hauran de ser comunicats al protectorat, d'acord amb la normativa vigent.  
El càrrec de membre del patronat és gratuït, sense perjudici del seu dret al reembossament de les despeses degudament justificades ocasionats per l'exercici de la seua funció.  
El patronat fundacional queda format per les persones següents:  
President: Sr. Juan José Pachés Perepérez.  
Vicepresident: Sra. Isabel Sides Galán.  
Secretària: Sra. Erica Pachés Cortés.  
Vocal 1r: Sra. Maria del Carmen Pachés Cortés.  
Els nomenats accepten els seus càrrecs i manifesten no trobar-se incursos en cap prohibició o incompatibilitat legal.  
Sisè  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la fundació i la dotació, aquestes es consideren d'interès general i la dotació inicialment suficient per a la inscripció, d'acord amb allò establert en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional, i els estatuts, continguts reuneixen els requisits bàsics dels articles 8 i 9 de la vigent Llei 30/94, de 24 de novembre, i també les prescripcions de la resta de l'articulat, per la qual cosa la fundació pot ser reconeguda, tenint en compte l'objectiu que pretén segons l'article 5 dels seus estatuts.  
Cinquè  
L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i el Decret 5/96, de 25 de març, del president de la Generalitat Valenciana, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en la disposició addicional primera del Decret 44/96, de 25 de març.  
Vists la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions.  
Resolc:  
Primer  
Inscriure com a fundació la denominada fundació Cultura, Belles Arts i Ciències al registre de Fundacions de la Comunitat Valenciana, amb el número 255 V i domicili a València, carrer d'Hernán Cortés, 13.  
Segon  
Confiar el govern de la fundació al patronat determinat per l'escriptura fundacional.  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de juny de 1996.- El director general de Justícia: Eloy Velasco NúÑez.